Jean Girault

Jean Girault (* 9. máj 1924, Villenauxe-la-Grande, Francúzsko† 24. júl 1982, Paríž, Francúzsko) bol francúzsky filmový režisér, scenárista a herec. Preslávil sa najmä réžiou šiestich filmov o žandároch v hlavnej úlohe s Louisom de Funèsom a Michelom Galabruom.

Životopis 
Jean Girault navštevoval kurzy filmárstva a venoval sa hre na saxofón. Stal sa vynikajúcim jazzmanom, bol tiež bubeníkom v orchestroch Clauda Lutera a Eddyho Barclaya. Napísal a zrežíroval aj niekoľko úspešných divadelných hier. V roku 1951 hral menšiu úlohu v divadle L'Amour, Toujours l'amour. Potom sa pustil do práce vo filmovom priemysle a pomáhal mnohým režisérom vrátane Jeana-Reného Legranda, Pierra Chevaliera a Marcela Blistèna.

Jean Girault nakrútil svoj prvý film v roku 1960 s názvom Les Pique-assiette, v hlavnej úlohe hral komik Francis Blanche. Okamžite si osvojil svoj „komiksový“ štýl, od ktorého nikdy neupustil. Girault predovšetkým režíroval filmy s Louisom de Funèsom, ktorého kariéru rozbehol. Na začiatku šesťdesiatych rokoch zrežíroval dve úspešné komédie Pui pui a Ako vykradnúť banku.

Oslovuje široké publikum, pretože natáča ľahké až groteskné filmy s množstvom gagov a vtipov. Dosiahol početné komerčné úspechy, často presahujúce dva milióny vstupov vo francúzskych kinách. Režíroval filmy s tými najväčšími hercami francúzskej filmografie ako napr.: Jean Gabin (Svätý rok (1976)), Darry Cowl (Les ​​Livreurs (1961)), Michel Galabru (séria o žandároch (19641982)) alebo skupina Les Charlots (Bažanti idú do Španielska (1972)).

Jeho najväčším úspechom je ale film Žandár zo Saint-Tropez (1964), s Louisom de Funèsom, Michelom Galabruom, Jeanom Lefèbvrom a Geneviève Gradovou. Film s obrovským úspechom štartuje začiatok veľkej populárnej šesťdielnej ságy o komických žandároch.

Režíroval asi tridsať nenáročných filmov, pričom mu často pomáhal aj jeho kamarát z detstva, spisovateľ Jacques Vilfrid. Na väčšine Giraultových filmoch spolupracuje aj hudobný skladateľ Raymond Lefèvre.

Počas natáčania filmu Žandár a žandárky zomrel na tuberkulózu vo svojich päťdesiatich ôsmich rokoch.

Filmografia

Režisér 
 1963: Pui pui (Pouic-Pouic)v hlavnej úlohe Louis de Funès
 1964: Ako vykradnúť banku (Faites sauter la banque)v hlavnej úlohe Louis de Funès
 1964: Žandár zo Saint-Tropez (Le Gendarme de Saint-Tropez)v hlavnej úlohe Louis de Funès, Michel Galabru
 1965: Žandár v New Yorku (Le Gendarme à New York)v hlavnej úlohe Louis de Funès, Michel Galabru
 1967: Senzačné prázdniny (Les Grandes Vacances)v hlavnej úlohe Louis de Funès
 1968: Žandár sa žení (Le Gendarme se marie)v hlavnej úlohe Louis de Funès, Michel Galabru a Claude Gensac
 1970: Žandár vo výslužbe (Le Gendarme en balade)v hlavnej úlohe Louis de Funès, Michel Galabru a Claude Gensac
 1971: Žo (Jo)v hlavnej úlohe Louis de Funès a Claude Gensac
 1972: Bažanti idú do Španielska (Les Charlots font l'Espagne)v hlavnej úlohe skupina Les Charlots
 1973: Domovník (Le Concièrge)v hlavnej úlohe Bernard Le Coq, Michel Galabru a Daniel Ceccaldi
 1974: Vodičský preukaz (Le Permis de conduire)v hlavnej úlohe Louis Velle, Pascale Roberts, Sandra Julien a Daniel Prévost
 1974: Dve dievčatá v jednej pyžame (Deux Grandes Filles dans un pyjama)v hlavnej úlohe Philippe Nicaud, Jacques Jouanneau a Michel Galabru
 1975: Ďakujem šéfe (Merci Patron)v hlavnej úlohe skupina Les Charlots a Louis de Funès (nezrealizovaný projekt)
 1976: Svätý rok (L'Année sainte)v hlavnej úlohe Jean Gabin a Jean-Claude Brialy
 1977: Stepujúca stonožka (Le mille-pattes fait des claquettes)v hlavnej úlohe Francis Perrin, Roger Miremont, Jean-Jacques Moreau a Michel Galabru
 1979: Žandár a mimozemšťania (Le Gendarme et les Extra-terrestres)v hlavnej úlohe Louis de Funès, Michel Galabru
 1980: Lakomec (L'Avare)v hlavnej úlohe Louis de Funès a Claude Gensac
 1981: Kapustnica (La Soupe aux choux)v hlavnej úlohe Louis de Funès a Claude Gensac
 1981: Ach, milý Harry! (Ach du lieber Harry)v hlavnej úlohe Dieter Hallervorden a Iris Berben
 1982: Žandár a žandárky (Le Gendarme et les Gendarmettes)v hlavnej úlohe Louis de Funès, Michel Galabru a Claude Gensac

Scenárista 
 1963: Pui pui (Pouic-Pouic)v hlavnej úlohe Louis de Funès
 1964: Ako vykradnúť banku (Faites sauter la banque)v hlavnej úlohe Louis de Funès
 1964: Žandár zo Saint-Tropez (Le Gendarme de Saint-Tropez)v hlavnej úlohe Louis de Funès, Michel Galabru
 1965: Žandár v New Yorku (Le Gendarme à New York)v hlavnej úlohe Louis de Funès, Michel Galabru
 1967: Senzačné prázdniny (Les Grandes Vacances)v hlavnej úlohe Louis de Funès
 1968: Žandár sa žení (Le Gendarme se marie)v hlavnej úlohe Louis de Funès, Michel Galabru a Claude Gensac
 1972: Bažanti idú do Španielska (Les Charlots font l'Espagne)v hlavnej úlohe skupina Les Charlots
 1974: Dve dievčatá v jednej pyžame (Deux Grandes Filles dans un pyjama)v hlavnej úlohe Philippe Nicaud, Jacques Jouanneau a Michel Galabru
 1975: Ďakujem šéfe (Merci Patron)v hlavnej úlohe skupina Les Charlots a Louis de Funès (nezrealizovaný projekt)
 1977: Stepujúca stonožka (Le mille-pattes fait des claquettes)v hlavnej úlohe Francis Perrin, Roger Miremont, Jean-Jacques Moreau a Michel Galabru
 1980: Lakomec (L'Avare)v hlavnej úlohe Louis de Funès a Claude Gensac
 1981: Ach, milý Harry! (Ach du lieber Harry)v hlavnej úlohe Dieter Hallervorden a Iris Berben

Referencie

Iné projekty

Externé odkazy 

 
 
 
 
 Jean Girault v Ciné-RessourcesFiches personnalités
 Jean Girault v INA 
 Jean Girault vo Francúzskom filme 
 Jean Girault v Osobnosti.cz
 Jean Girault v TMDB 
 Jean Girault v AlloCiné
 Jean Girault v AllMovie
 Jean Girault v Unifrance
 Jean Girault v Universalis.fr

Francúzski filmoví režiséri
Francúzski filmoví scenáristi
Francúzski filmoví herci
Úmrtia na tuberkulózu